Author: Stanislava Bystrická
Company: ÚJD SR

Návrh komuniké

Vláda Slovenskej republiky dňa ......... 2004 vyslovila súhlas s Návrhom na pristúpenie Slovenskej republiky k Dodatkovému protokolu k Dohode medzi Belgickým kráľovstvom, Dánskym kráľovstvom, Fínskou republikou, Spolkovou republikou Nemecko, Helénskou republikou, Írskou republikou, Talianskou republikou, Rakúskou republikou, Luxemburským veľkovojvodstvom, Holandským kráľovstvom, Portugalskou republikou, Španielskym kráľovstvom, Švédskym kráľovstvom, Európskym spoločenstvom pre atómovú energiu a Medzinárodnou agentúrou pre atómovú energiu o implementácii článku III ods. 1 a 4 Zmluvy o nešírení jadrových zbraní.
Dodatkový protokol významným spôsobom rozširuje právomoci Medzinárodnej agentúry pre atómovú energiu na vyžadovanie informácií prostredníctvom Komisie Európskych spoločenstiev a to nielen o spôsobe využívania jadrových materiálov, ale aj o spôsobe nakladania so špeciálnymi materiálmi a zariadeniami (príloha 1 a 2 Dodatkového protokolu) a informácií o výskumných a vývojových činností súvisiacich s jadrovým palivovým cyklom.
S cieľom overovania poskytnutých informácií Slovenská republika poskytne prístup inšpektorov   Medzinárodnej agentúry pre atómovú energiu do lokalít a zariadení, ktoré súvisia s vyššie uvedenými činnosťami. Je potrebné poznamenať, že tieto informácie nebude Medzinárodná agentúra pre atómovú energiu a Komisia Európskych spoločenstiev preverovať mechanicky a systematicky, ale účelovo s cieľom ubezpečiť sa o neprítomnosti nedeklarovaného jadrového materiálu, a že jadrová energia sa využíva výhradne na mierové účely.